open-index/open-wikipedia-markdown huggingface dataset:
ஏழூர் (நாமக்கல்)

**ஏழூர்** (yelur) என்ற ஊர் நாமக்கல் மாவட்டத்தில் உள்ள மிகத் தொன்மையான ஊர். இவ்வூர் நாமக்கல்லின் வடக்கில் பத்துக்கல் தொலைவில், திருச்செங்கோடு - இராசிபுரம் சாலையில் உள்ளது.  ஏழூரில் ஏழு சிவாலயங்கள், ஏழு விநாயகர் கோயில், ஏழு முனியப்பன் கோயில், ஏழு நந்தவனங்கள் இருந்த காரணத்தால் ஏழூர் என அழைக்கப்பட்டது.

ஏழூரில் மட்டும் 69 விடுதலைப் போராட்ட வீரர்கள் இடம் பெற்றுள்ளனர்.

## சான்றுகள்

பகுப்பு:நாமக்கல் மாவட்டத்திலுள்ள கிராமங்கள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
ஈரோடு அரசு அருங்காட்சியகம்

**ஈரோடு அரசு அருங்காட்சியகம்** (*Government Museum, Erode*) என்பது இந்தியாவின் தமிழ்நாடு மாநிலத்தில் ஈரோடு நகரில் அமைந்துள்ள ஓர் அரசு தொல்பொருள் அருங்காட்சியகம் ஆகும். இது வ உ சி பூங்கா வளாகத்திற்குள் அமைந்துள்ளது. ஈரோடு மத்தியப் பேருந்து நிலையத்தின் வடக்கில் 200 மீட்டர் தொலைவிலும், ஈரோடு தொடர்வண்டி சந்திப்பிலிருந்து 3 கி.மீ. தொலைவிலும் அருங்காட்சியகம் அமைந்துள்ளது.

## காட்சிப் பொருட்கள்
ஈரோடு அரசு அருங்காட்சியகம், கலை, தொல்லியல், மானுடவியல், நுண்ணுயிரியல், கைத்தறியியல், தாவரவியல், விலங்கியல் மற்றும் புவி அமைப்பியல் ஆகிய ஒன்பது வகைகளில் அடங்கும்  அரிய பொருட்களின் தொகுப்பைக் கொண்டுள்ளது. கொங்கு மண்டல சோழப் பேரரசைச் சார்ந்த கல்வெட்டுகளுக்கு முக்கியத்துவம் வாய்ந்த இடங்களுள் இதுவும் ஒன்றாகும். பர்கூர், தஞ்சாவூர் ஓவியங்கள், பனையோலை கையெழுத்துப் பிரதி , நாணயங்கள் மற்றும் மெய்க்கீர்த்திக் கல்வெட்டுகள் உள்ளிட்ட பல்வேறு தொகுப்புகள் இந்த அருங்காட்சியகத்தில் காட்சிப்படுத்தப்பட்டுள்ளன. கொடுமணல், தொல்பொருளியல் மற்றும் அகழ்வாராய்ச்சிகளில் இருந்து பெறப்பட்ட முந்தைய வரலாற்று உருவங்களும், பழங்காலப் பழக்கவழக்கங்களும் இங்கு காட்சிக்கு வைக்கப்பட்டுள்ளன. வரலாற்று கலைப்பொருட்கள் மற்றும் கைவினைப்பொருட்கள் தவிர, பல தாவரவியல் மற்றும் விலங்கியல் மாதிரிகள் இங்கு காட்சிக்கு வைக்கப்பட்டுள்ளன.

## மேற்கோள்கள்

## வெளி இணைப்புகள்
*Official website

பகுப்பு:ஈரோடு
பகுப்பு:தமிழ்நாட்டிலுள்ள அருங்காட்சியகங்கள்
இந்தியாவில் பேரிடர் மேலாண்மை

**இந்தியாவில் பேரிடர் மேலாண்மை** என்பது இந்தியாவில் இயற்கை அல்லது மாந்தரால் உருவாக்கப்படும் செயற்கைப் பேரிடர் காலங்களில் வளப் பேணுதலுக்காகவும் உயிர்கள், சொத்துகளை பேரழிவில் இருந்து மீட்கவும் கையாளும் கொள்கைகள், சட்டங்கள், இயல்பு நடவடிக்கைகள், செயல்நெறிமுறைகளையும் பொறுப்புகளையும் குறிக்கிறது. பேரிடர் மேலாண்மைத் திட்டங்கள் பல தளங்களில் அமையும். இவை பெருவெள்ளங்கள், புயல்கள், சூறாவளிகள், தீ, பயன்பேரமைப்புகளின் பொய்த்தல், பெருந்தொற்று பரவல் போன்றவற்றின் சிக்கல்களைச் சந்திக்க திட்டமிடுகிறது.

## பேரிடர் மேலாண்மைத் திட்டம்
இத்திட்டம் இந்தியப் பிரதமர் நரேந்திர மோடியால் 2016 ஆம் ஆண்டு ஜூன் 1ஆம் நாள் முதன்முதலாக வெளியிடப்பட்டது. இது பேரிடர்களைத் தவிர்க்கவும், தடுத்து நிறுத்தவும், திறம்பட மேலாளவும் அரசு முகமைகளுக்கு வேண்டிய சட்டக உருவரையையும் நெறிகாட்டலையும் தர முயல்கிறது.  2005 ஆம் ஆண்டில் பேரிடர் மேலாண்மைச் சட்டம் இயற்றிய பிறகு மேற்கொண்ட முதல் தேசிய அளவுத் திட்டமாகும்.

## பேரிடர் மேலாண்மைச் சட்டம், 2005
பேரிடர் மேலாண்மைச் சட்டம் 2005 நவம்பர் 28 இல் நாடாளுமன்றத்திலும் 2005 திசம்பர் 12 இல் மேலவையிலும் நிறைவேற்றப்பட்டது. இது 2006 ஜனவரி, 9 இல் குடியரசு தலைவரின் ஒப்புதலைப் பெற்றது.
சட்டம் தேசியப் பேரிடர் மேலாண்மை ஆணையத்தை இந்திய முதன்மை அமைச்சரின் தலைமையில் நிறுவ வழிவகுக்கிறது. இந்த தே.பே.மே.ஆ துணைத்தலைவர் உட்பட, ஒன்பது உறுப்பினர்களைக் கொண்டது. இதன் உறுப்பினரின் கால வரம்பு 5 ஆண்டுகளாகும். இந்த தே.பே.மே.ஆ  முதலில் ஒரு செயல் ஆணையால் 2005 மே 30 இல் நிறுவப்பட்டது. பிறகு இது பேரிடர் மேலாண்மைச் சட்டம், பிரிவு-3(1) இன் கீழ் 2005 செப்டம்பர் 27 இல் அமைக்கப்பட்டது. இந்த தே.பே.மே.ஆ "பேரிடர் மேலாண்மைக்கான கொள்கைகள், திட்டங்கள், வழிகாட்டுதல்கள்" ஆகியவற்றை வகுக்கும் பொறுப்புகளைக் கொண்டதாகும். மேலும் இது பேரிடரின்போது தக்க நேரத்தில் தக்க நடவடிக்கைகளை மேற்கொள்ளவேண்டும். சரத்தின் 6 ஆம் பிரிவின்படி, "நாட்டின் திட்டங்களை உருவாக்க மாநில ஆணையங்களுக்கு வழிகாட்டுதல்களை வகுக்கும்" பொறுப்பும் கொண்டதாகும்.

பேரிடர் மேலாண்மைச் சட்டம், 2005, 11 அத்தியாயங்கள் மற்றும் 79 பிரிவுகள் கொண்டதாகும். இச்சட்டம் இந்தியா முழுவதற்கும் பொதுவானதாகும். இந்தச் சட்டம் "பேரிடா்களின் திறமையான மேலாண்மை"  அதனுடன் தொடர்புடைய தவிா்த்தலுக்கான பிற  நடவடிக்கைகள் குறித்தும் விளக்குகிறது.

## ஆணைய உரிமை பற்றி
தேசிய பேரிடர் மேலாண்மை முகமை (NDMA) என்பது உள்துறை அமைச்சகத்தின் ஒரு நிறுவனமாகும். இதன் பிரதான நோக்கம் இயற்கை அல்லது மனிதா்களால் உருவாக்கப்பட்ட பேரிடா்களின் போதும், நெருக்கடி காலத்தின் போதும் விரைந்து பணியாற்றத் தேவையான செயல்திறன் மேம்பாடு மற்றும் பேரழிவு மீட்பு பொறுப்புகளையும் செயல்படுத்துவதாகும். இம்முகமை டிசம்பர் 2005 இல் இந்திய அரசால் இயற்றப்பட்ட பேரிடர் மேலாண்மைச் சட்டத்தின் மூலம் நிறுவப்பட்டதாகும். பிரதம மந்திரி இதன் (NDMA) முழுமையான அதிகாரம் பெற்ற தலைவர் ஆவார். இந்நிறுவனம் கொள்கைகளை வடிவமைத்தல், வழிகாட்டுதல் மற்றும் சிறந்த நடைமுறைகளை உருவாக்கும் பணிகளை மேற்கொள்வதுடன், மாநில பேரிடர் மேலாண்மை முகமைகளுடன் (SDMAs) முழுமையான மற்றும் பகிா்ந்தளிக்கப்பட்ட அணுகுமுறையை உறுதிப்படுத்துகிறது. மேலும் அவற்றுடன் ஒருங்கிணைந்து அனைத்துப் பணிகளையும் செயல்படுத்துகிறது.

## மேற்கோள்கள்

பகுப்பு:இந்தியாவில் விபத்துகள்
பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
தூசூர் ஏரி

**தூசூர் ஏரி** ( Thusur Lake) என்பது நாமக்கல் மாவட்டத்தின் மிகப் பெரிய ஏரியாகும். இது நாமக்கல்-துறையூர் சாலையில் எட்டு கி.மீ. தொலைவில் உள்ளது. சுமார் 600 ஏக்கர் பரப்பு கொண்ட இந்த ஏரி. நாமக்கல் மாவட்டத்தின் மிக முக்கிய நீர் ஆதாரமாக விளங்கி வருகிறது.  தூசூர் ஏரியின் மூலம்  1000 ஏக்கர் நிலம் பாசன வசதி பெறுகிறது. நெல், கரும்பு, கேழ்வரகு போன்ற பயிர்களுக்கு முக்கிய நீராதாரமாக விளங்கி வருகிறது.
## மேற்கோள்கள்

பகுப்பு:நாமக்கல் மாவட்ட ஏரிகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பாபானி பட்டாச்சாரியா

**பாபானி பட்டாச்சாரியா** (*Bhabani Bhattacharya*, 10 நவம்பர் 1906&ndash;10 அக்டோபர் 1988) வங்காள வம்சாவளியை சார்ந்த ஒரு இந்திய எழுத்தாளர்.
இவர் 1906 ஆம் வருடம் நவம்பர் மாதம் பத்தாம் தேதி பிறந்தார். சமூக-யதார்த்தங்கள் சார்ந்த புனை கதைகளை எழுதியுள்ள இவர் வங்காள மாகாணத்தின் ஒரு பகுதியான பகல்பூரில் பிறந்தார். இவர் பாட்னா பல்கலைகழகத்தில் இளங்கலை பட்டமும் லண்டன் பல்கலைகழகத்தில் முனைவர் பட்டமும் பெற்றார்.இந்தியா திரும்பிய அவர் வெளிநாட்டுத் தூதராகப் பணியாற்றினார்.பின்பு அமெரிக்கா சென்ற இவர் இலக்கிய ஆய்வு சார்ந்த துறையில் ஆசிரியராகப் பணியாற்றினார். ஹவாய் மற்றும் சியாட்டில் மொழிப் பாடத்தை கற்பித்தார். தனது முப்பதுகளில் சமூக நடப்பியல் மற்றும் வரலாற்று பின்னணி கொண்ட புனை கதைகளை எழுத தொடங்கினார். இரண்டு பிரபல எழுத்தாளர்களின் அறிவுரையின் பேரில் தனது கதைகளை ஆங்கிலத்திலேயே எழுதினார்.

## எழுத்து நடை
பாபானி பட்டாச்சாரியா இந்தோ-ஆங்கிலிக்கன் இலக்கியத்தில் சமூக நடப்பியல் பள்ளியை சார்ந்தவர் என்று வர்ணிக்கப்பட்டவர். இவருடைய எழுத்து இரவீந்திரநாத் தாகூர், மகாத்மா காந்தி ஆகியோரின் தாக்கத்தை பிரதிபலிக்கும் வகையில் அமைந்துள்ளது.  மற்ற சமூக நடைமுறை மெய்மையாளர்களாகிய 'பிரேம்சந்' போல் அல்லாமல் பாபானி பட்டாச்சாரியா மற்றவர்களுக்கு வழிகாட்டும் வகையில் தனது புனை கதைகளை வாசிப்பவர் எளிதாக புரிந்து கொள்ளும் வகையில் நையாண்டி கலந்த நடையில் நடைமுறை சூழலை அடிப்படையாகக் கொண்டதாக எழுதினார்.

## விருதுகள்
சாகித்யா அகாதமி விருது, 1967

## மேற்கோள்கள்

## உசாத்துணை
*
*
*
*
*
*
*
*

பகுப்பு:1906 பிறப்புகள்
பகுப்பு:1988 இறப்புகள்
பகுப்பு:தமிழ் எழுத்தாளர்கள்
பகுப்பு:இந்திய ஆங்கில எழுத்தாளர்கள்
பகுப்பு:சாகித்திய அகாதமி விருது பெற்றோர்
பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
இராமர் (சைனம்)

இராமாயணத்தின் நாயகன் **இராமன்** சைன நூல்களில் சாலகபுருசர் என அறியப்படும் அறுபத்து மூன்று புகழ்பெற்ற நபர்களில் ஒருவராக விவரிக்கப்பட்டுள்ளார். இவற்றில் ஒன்பது தொகுதிகள் பலபத்ரா, நாராயண மற்றும் ப்ரதி நாராயண ஆகியன உள்ளனர். இராமன், இலட்சுமணனுடன் 8வது பாலபத்ராவும் மேலும் இராவணனும் நாராயணன் மற்றும் ப்ரதி-நாராயணனும் தோழர்கள். அவர் ஒரு இளவரசன் என்று விவரிக்கப்படுகிறார், அவனுடைய சிம்மாசனத்தை இழந்து ஒரு ஏழையாக மாறினார். அவர் நாடு கடத்தப்பட்டபோது அவரது மனைவி சீதை இராவணனால் கடத்தப்பட்டார். ராமன் தனது சகோதரன் லட்சுமணன் மற்றும் சுகுர்வாவின் உதவியுடன் சீதையை மீட்கிறார். இராவணன் இலட்சுமணனால் கொல்லப்பட்டான் (இந்து இதிகாசத்தில் இராவணனைக் கொன்றது இராமன்). அவர்கள் இருவரும் நரகத்திற்குள் நுழைகிறார்கள். இராமன் ஒரு சைனத் துறவி ஆனார் மற்றும் அவரது ஆன்மா மோட்சத்தை அடைகிறது (பிறப்பு மற்றும் இறப்பு சுழற்சியிலிருந்து விடுதலை). சீதை ஒரு சைன சன்னியாசனியாகி சொர்கத்தை அடைந்தார்.

## மேற்கோள்கள்

பகுப்பு:சைனம்
பகுப்பு:இராமாயணம்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழ்நாடு அரசு இலச்சினை

**தமிழ்நாடு அரசு இலச்சினை** (*Emblem of Tamilnadu*) என்பது இந்தியாவின், தமிழ்நாடு மாநில அரசால் அலுவல் ரீதியாக அதிகாரப்பூர்வமாக பயன்படுத்தப்படும் சின்னம் அல்லது இலச்சினை ஆகும். இந்த இலச்சினை தமிழ்நாடு அரசின் அலுவல்முறை கடித முகப்புகளிலிலும், அரசு உயர் அலுவலக கட்டிட முகப்புகளிலும் இடம்பெறுகிறது. மேலும் தமிழ்நாடு அரசின் முதலமைச்சர் அவரது அமைச்சரவையில் இடம்பெற்றுள்ள அமைச்சர்கள், தமிழ்நாடு சட்டமன்ற பேரவையின் தலைவர், தமிழ்நாடு அரசின் கீழ் அலுவல் புரியும் செயலாளர் மட்டத்திலான இந்திய ஆட்சிப்பணி அலுவலர்கள் உள்ளிட்டோரின் வாகன முகப்புகளிலும், இந்த இலச்சினை இடம் பெற்றிருக்கும்.

## வரலாறு
இந்தியா சுதந்திரம் பெற்ற போது தமிழ்நாடு, கேரளா, ஆந்திர பிரதேசம், கர்நாடகம் ஆகியவை சென்னை மாகாணமாக இருந்தது. சென்னை மாகாண முதல்வராக ஓமந்தூர் ராமசாமி ரெட்டியார் (1947–1949) இருந்த போது, இந்த இலச்சினை பற்றிய முன்மொழிவு இந்திய அரசுக்கு அனுப்பப்பட்டு, அது தமிழ்நாட்டின் அரசு இலச்சினையாக, 1949 ஆம் ஆண்டு ஜவஹர்லால் நேரு இந்திய பிரதமராக இருந்த போது ஏற்றுக்கொள்ளப்பட்டது. இந்த இலச்சினை மதுரையைச் சேர்ந்த ஓவியரான ஆர். கிருஷ்ணராவ் என்பவரால் வரையப்பட்டது.

## அமைப்பு
தமிழ்நாடு அரசின் இலச்சினை வட்ட வடிவில் காணப்படுகிறது. வட்ட வடிவ மேற்புற பட்டையில் *தமிழ்நாடு அரசு* என்றும் வட்ட அமைப்பிற்கு வெளிப்புறத்தின் கீழே **”வாய்மையே வெல்லும்”** எனும் குறிக்கோளுரையும், தமிழ் எழுத்துக்களால் பொறிக்கப்பட்டுள்ளது. இலச்சினையின் மையமாக தமிழர் '''கட்டிடக்கலை''', தமிழ்க் கலாச்சாரத்தையும் எடுத்துக்கூறும் வகையில் அடர்மஞ்சள் நிறத்தில் ஒரு கோபுரம் காணப்படுகிறது. இந்த கோபுரம் விருதுநகர் மாவட்டம், திருவில்லிபுத்தூர் ஆண்டாள் கோவிலின், ஸ்ரீவடபத்திரசாயி பெருமாளுக்கு அர்பணிக்கப்பட்ட 11 அடுக்கு கோபுரத்தை அடிப்படையாகக் கொண்டு வரையப்படவிருந்தது. ஆனால் ஓவியர் மதுரை மீனாட்சி கோயிலின் மேற்கு கோபுரத்தை அடிப்படையாக வைத்து வடிவமைத்தார். அதன் கீழ்புறத்தில் இந்திய தேசிய இலச்சினையில் உள்ள நான்கு சிங்க முகம் காணப்படுகிறது. இதன் பின்னணியில் இருபுறமும் இந்திய தேசியக் கொடிகள் காணப்படுகிறது. இது போன்று இந்திய தேசியக்கொடி வேறு எந்த மாநில இலச்சினைகளிலும் இல்லை.

## வழக்கு
மதச்சார்பற்ற நாட்டில் மதரீதியான இடங்களை, முத்திரையில் வைக்கக் கூடாது என்று  கோரி 2013இல் தொடுத்த பொது நல மனுவை சென்னை உயர்நீதிமன்றம் தள்ளுபடி செய்தது.

## மேற்கோள்கள்

பகுப்பு:தமிழ்நாடு அரசு
பகுப்பு:இந்திய மாநில முத்திரைகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
வி. ஆர். கிருசுணசாமி

**வி. ஆர். கிருஷ்ணசாமி** (V. R. Krishnasami) ஓர் இந்திய அரசியல்வாதியும் தமிழக சட்டமன்றத்தின் அணைக்கட்டு சட்டமன்றத் தொகுதியின் முன்னாள் உறுப்பினரும் ஆவார். 1984 ஆவது ஆண்டில் நடந்த தமிழ்நாடு சட்டமன்றத் தேர்தலில் அணைக்கட்டு தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

## வெளியிணைப்புகள்

பகுப்பு:வேலூர் மாவட்ட மக்கள்
பகுப்பு:வாழும் மக்கள்
கே. பாண்டுரங்கன்

**கே. பாண்டுரங்கன்** (K. Pandurangan) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2001 மற்றும் 2006 ஆம் ஆண்டில் நடந்த தமிழ்நாடு சட்டமன்றத் தேர்தலில், அணைக்கட்டு தொகுதியிலிருந்து, அனைத்திந்திய அண்ணா திராவிட முன்னேற்றக் கழக சார்பில் போட்டியிட்டு வெற்றிபெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வேலூர் மாவட்ட மக்கள்
பகுப்பு:வாழும் மக்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழக முன்னாள் அமைச்சர்கள்
செ. பெ. கண்ணன்

**செ. பெ. கண்ணன்** (S. P. Kannan) ஓர் இந்திய அரசியல்வாதியும் தமிழக சட்டமன்றத்தின் அணைக்கட்டு சட்டமன்றத் தொகுதியின் முன்னாள் உறுப்பினரும் ஆவார். 1989 ஆவது ஆண்டில் நடந்த தமிழ்நாடு சட்டமன்றத் தேர்தலில் அணைக்கட்டு தொகுதியில் திராவிட முன்னேற்றக் கழகம் சார்பில் போட்டியிட்டு வெற்றிபெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வேலூர் மாவட்ட மக்கள்
பகுப்பு:வாழும் மக்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
அ. பெ. நந்தகுமார்

**அ. பெ. நந்தகுமார்** (A. P. Nandakumar) ஓர் இந்திய அரசியல்வாதியும், தமிழக சட்டமன்றத்தின் தற்போதைய உறுப்பினரும் ஆவார். இவர் 2016 ஆம் ஆண்டில் நடந்த தமிழ்நாடு சட்டமன்றத் தேர்தலில், அணைக்கட்டு தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். மீண்டும் 2021 ஆம் ஆண்டில் நடைபெற்ற சட்டமன்றத் தேர்தலில் அணைக்கட்டு தொகுதியில் இருந்து திமுக சார்பில் சட்டமன்ற உறுப்பினரானார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வேலூர் மாவட்ட மக்கள்
பகுப்பு:வாழும் மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
வீனஸ் பூக்கூடை

**வீனஸ் பூக்கூடை (Venus' flower basket,** *Euplectella aspergillum*) என்பது ஆழமான கடலில் பகுதியில் வசிக்கும் ஒரு வகை கடல்பஞ்சு ஆகும். பாரம்பரிய ஆசிய கலாச்சாரங்களில்,   இந்த குறிப்பிட்ட கடற்பஞ்சை ( இறந்து, உலர்ந்த நிலையில்) திருமண பரிசாக  வழங்குகின்றனர் ஏனெனில் கடற் பஞ்சுக் கூடையினுள் அதன் இறுதிக்காலம்வரை ஒரு ஆண் மற்றும் ஒரு பெண் இறால் என இரண்டு சிறிய இறால்கள் வாழ்ந்து மடிந்து இருக்கும், வீனஸ் பூக்கூடை  சிறிய அளவில் இருக்கும்போது இதற்குள் இரை தேடி இறால் மீன் குஞ்சுகள் உள்ளே வந்து விடுகின்றன. அதுவும் ஆணும், பெண்ணுமாக இரண்டு இறால் மீன் குஞ்சுகள் பூக்கூடை கடற்பஞ்சுக்குள் எப்படியும் வந்துவிடும்.  இந்த பூக்கூடைக்குள் ஒளி உமிழும் தன்மை இருக்கிறது. கண்ணாடி இழைப் பூச்சிகள் தங்களுடைய ஒளி உமிழும் திறனால் மற்ற சிறிய உயிரினங்களைக் கவர்ந்திழுத்து உணவாக்கிக் கொண்டு   அனுப்பும் மீதி உணவுப் பொருட்களையும், கழிவுப் பொருட்களையும் சாப்பிட்டு இந்த இறால் மீன்கள் உயிர் வாழ்கின்றன . பின்னால், வீனஸ் பூக்கூடை தங்கள் கண்ணாடி இழைகளால் இறால்களையும் சேர்த்து மூடி விடுகின்றன. இறால் மீன்களும் பெரிதாக வளர்ந்து விடுவதால் அவைகளால் வெளியே வர முடிவதில்லை. கடைசி வரை இறால்கள் பூக்கூடைக்குள் இணைந்தே வாழ்கின்றன. அங்கேயே அவை இனப்பெருக்கம் செய்கின்றன, அவற்றின் குஞ்சுகளும், இதேபோல தங்களுக்கான சொந்த வீனஸ் மலர்க் கூடைகளைக் கண்டுபிடித்து அங்கு சென்றுவிடுகின்றன. வீனஸ் பூக்கூடை இறக்கும்போது இறால்களும் இறந்து போய்விடுகின்றன. இறந்து காய்ந்து போன வீனஸ் பூக்கூடைகள்தான் ஜப்பானில் பரிசளிக்கப்படுகின்றன.
திருமணத்தில் இணையும் தம்பதிகள் இறுதிவரை இணைந்தே வாழ வேண்டும் என்பதன் காரணமாக இந்த வீனஸ் பூக்கூடைகளைப் பரிசாக வழங்குகிறார்கள்.

இவை விக்டோரியன் கால இங்கிலாந்தில் மிகவும் பிரபலமாக இருந்தன, மேலும் இதன் விலை அப்போது  ஐந்து கினி நாணயங்களாகும் இது இன்றைய £ 500 க்கு இணையானது..

இது ஜப்பானில் விலைமதிப்பற்ற திருமண பரிசாக * கொடுக்கப்பட்டிருக்கிறது, 'இறப்பு வரை பிரிவு இல்லை' என்ற கருத்தை இது அடையாளப்படுத்துகிறது *.

## காணப்படும் இடங்கள்
கடல் பஞ்சு, மேற்கு பசிபிக் கடலில் ஜப்பான், பிலிப்பைன்ஸ் நாடுகளின் ஆழமிக்க பகுதிகளில் காணப்படுகிறது. இந்தியப் பெருங்கடலிலும் வீனஸ் பூக்கூடையைப் பார்க்க முடியும்.

## உருவியல்
thumb|லண்டன்  இயற்கை வரலாற்று அருங்காட்சியகத்தின், சேகரிப்பில்
வீனஸ் பூக்கூடையானது கண்ணாடி இழைகளைக் கொண்டு கைகளால் பின்னப்பட்டது போலப் பார்ப்பதற்கு அழகாக இருக்கும். உண்மையில் இது ஒரு கடல் பஞ்சு. இவை அறுகோண வடிவில் நீண்டு இருக்கும். இந்த பூக்கூடைகள் கண்ணாடி இழைகளால் ஆனவை கடல் பஞ்சுகள் போகிற போக்கில் கண்ணாடி இழைகளைக்கொண்டு இக்கூடையை எளிதாக தயாரித்து விடுகின்றன. உண்மையில் சிலிக்கன் என்கிற தனிமத்திலிருந்துதான் கண்ணாடி இழைகள் தயாரிக்கப்படுகின்றன. இந்தக் கடல் பஞ்சு கடல் நீரில் இருக்கக்கூடிய சிலிசிக் அமிலத்தை எடுத்துக்கொண்டு அதனைச் சிலிகாவாக மாற்றுகிறது. இந்தச் சிலிகாவிலிருந்து கண்ணாடி இழைகளைத் தயாரித்து, பெரிய வலை பின்னலை உருவாக்கி, அழகிய கூடு போல மாற்றுகிறது.

இவை உருவாக்கும் கண்ணாடி இழைகள் தலைமுடி போல மெலிதாக, துல்லியமாக இழைகளை உருவாக்கிக் கூடுகளை நெய்துகொள்கின்றன. ஒவ்வொரு கண்ணாடி இழையின் நீளமும் 5 சென்டி மீட்டர் முதல் 20 சென்டி மீட்டர் நீளம் வரை இருக்கும்.
இப்படித்தான் உயிருள்ள கண்ணாடி இழைகளை இந்தக் கடல் பஞ்சு உருவாக்குகிறது. இந்த இழைகளில் உள்ள குண்டூசி போன்ற அமைப்பு இந்த இழைகள் வலிமையாக நிற்பதற்கு உதவுகின்றன.
## மேற்கோள்கள்

* 
* 
* 
* 

## வெளி இணைப்புகள்
* 16x16px The Venus' flower basket and skyscrapers YouTube.

பகுப்பு:கடல்வாழ் உயிரினங்கள்
கண்ணத்தாங்குடி மலையேறியம்மன் கோயில்

**கண்ணத்தாங்குடி மலையேறியம்மன் கோயில்** என்பது தஞ்சை மாவட்டம் ஒரத்தநாடு அருகேயுள்ள கண்ணத்தாங்குடி என்ற கிராமத்திலுள்ள ஓர் அம்மன் கோவிலாகும்.

## தல புராணம்
ஓர் கனமழைக் காலத்தில் ஊரைச் சுற்றி வெள்ளம் ஏற்பட்டதாகவும், அப்போது மக்கள் மேடான பகுதிக்கு சென்றுவிட, வெள்ளத்தில் ஒரு கற்சிலை மிதந்து வந்ததாகவும் கூறுகின்றனர். அச்சிலையை மலையேறியம்மன் என்று பெயரிட்டு வணங்கிவருகிறார்கள்.

## பெயர்க்காரணம்
ஊரின் மேற்கில் உள்ள மலையைக் கடந்து இந்தச் சிலையை வெள்ளம் அடித்து வந்ததால் இதற்கு மலையேறியம்மன் என்று பெயரிட்டு வழிபட்டு வருகின்றனர்.

## வழிபாட்டு முறை
இந்த அம்மனுக்கு சித்திரை மாதம் மூன்றாவது வாரத்தில் காப்பு கட்டுகின்றனர்.வைகாசி மாதம் முதல் திங்கள் கிழமை நடு இரவில் 
பலியிடுதல் நடைபெறுகிறது .பலியிடுவதற்கான ஆட்டுக்கிடாய் திருடியதாக இருக்க வேண்டுமென்பது அய்தீகம். அதனால் இரண்டு நாள்களுக்கு 
முன்பாகவே  வெளியூர்களுக்குச் சென்று ஆட்டுக்கிடாயைத் திருடி வருகின்றனர். அன்றிரவு அம்மனை அலங்கரித்து,ஊரின் நான்கு எல்லைக்கும் எடுத்துச்சென்று 
கிடாய்கள் வெட்டுகின்றனர். இறுதி நாள் அதாவது 22ஆம் நாள் சிலை(அம்மன்) பிறந்த இடத்திற்கு எடுத்துச் செல்லப்படுகிறது. அச்சிலை கிடைத்த 
பகுதியில் சோழகர் என்ற பெயர் பெற்றவர்கள் வசித்து வருகிறனர். அவர்கள் ஒரு மண்பானை நிறையப் பாக்கு வைத்து அம்மனை வரவேற்கிறார்கள். 
மறுநாள் கோயிலை நோக்கி அம்மனை எடுத்துச் செல்கின்றனர். அதை மறு செவ்வாய் வழிபாடு என்று கூறுகின்றனர். அம்மன் பிறந்த வீட்டிற்கு 
வரும்போது மகிழ்ச்சியாக முகம் மலர்ந்திருபதாகவும் கோயிலுக்குத் திரும்பவும் எடுத்துச்செல்லும்போது முகம் வாடி இருப்பதாகவும் சொல்லப்படுகிறது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள அம்மன் கோயில்கள்
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
செரியூர்

வலது|thumb|செரியூர் நதியில் ஒரு சிறிய படகு
thumb|செரியூர் வழிச்செல்லும் சாலை
thumb|செரியூரில் நெல் வயல்கள்

**செரியூர்** (*Cheriyoor*) இந்தியாவின் கேரள மாநிலத்திலுள்ள தளிபரம்பாவில் குப்பம் ஆற்றின் கரையில் அமைந்துள்ளது.

## நிர்வாகம்
செரியூர் கண்ணூர் மாவட்டத்தில் உள்ள பரியாரம் கிராம பஞ்சாயத்துக்கு உட்பட்ட குட்டியேரி கிராமத்தின் (வார்டு எண். 4) ஒரு பகுதியாகும்.

## வரலாறு
1845 ஆம் ஆண்டு முதல் 1914 ஆம் ஆண்டு வரையிலான காலத்தில் வாழ்ந்து புகழ்பெற்ற மலையாள மொழி கவிஞரும் மொழிபெயர்ப்பாளருமான கேரள வர்மா வலிய கோயில் தம்புரானின் பூர்வீக ஊர் செரியூராகும். இவரின் தந்தை நாராயணன் நம்பூதிரி செரியூரில் உள்ள முள்ளப்பள்ளி இல்லத்தில் உறுப்பினராக இருந்தார்.

## கோயில்கள்
பழமையான தாலக்கோடு சிறீ கிருட்டிணர் கோயில், சிறீ புதிய குன்னில் புதிய பகவதி கோயில், சிறீ தர்ம சாசுதா மந்திரம் மற்றும் செரியூர் சும்மா பள்ளிவாசல்  ஆகியவை செரியூர் கிராமத்தில் உள்ள முக்கிய வழிபாட்டு மையங்களாகும்.

## கல்வி
செரியூர் அரசு உயர் தொடக்க நிலைப் பள்ளி 60 ஆண்டுகள் பழமை வாய்ந்த பள்ளியாகும். இப்பள்ளி  2014 -ஆம் ஆண்டு உயர்நிலைப்பள்ளியாக தரம் உயர்த்தப்பட்டது.

## போக்குவரத்து
தளிபரம்பா நகரம் வழியாக செல்லும் தேசிய நெடுஞ்சாலை எண் 17 வழியாக செரியூர் -குட்டியேரி-வெள்ளாவு சாலை வழியாக அணுகலாம். மேலும் இச்சாலை வழியே கோவா மற்றும் மும்பை வரை பயணிக்க முடியும். இச்சாலையின் மறுபக்கம் கொச்சி மற்றும்  திருவனந்தபுரம் ஆகிய பகுதிகளுக்கும் பயணிக்கலாம்.

## மேற்கோள்கள்

பகுப்பு:கண்ணூர் மாவட்டத்தில் உள்ள ஊர்களும் நகரங்களும்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
ஆர். காந்தி (அரசியல்வாதி)

**ஆர். காந்தி** (R. Gandhi) ஓர் இந்திய அரசியல்வாதியும் தமிழக சட்டமன்றத்தின் இராணிப்பேட்டை சட்டமன்றத் தொகுதியின் தற்போதைய உறுப்பினரும் ஆவார். 1996 ஆவது ஆண்டில் நடந்த தமிழ்நாடு சட்டமன்றத் தேர்தலில் இராணிப்பேட்டை சட்டமன்றத் தொகுதியில் திராவிட முன்னேற்றக் கழகம் சார்பில் போட்டியிட்டு முதல்முறையாக வெற்றி பெற்றார். தொடர்ந்து, 2006 ஆவது ஆண்டில் நடந்த சட்டமன்றத் தேர்தலிலும், 2016 ஆவது ஆண்டில் நடந்த சட்டமன்றத் தேர்தலிலும் அதே தொகுதியில் தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார். 2021 தமிழ்நாடு சட்டமன்றத் தேர்தலில் அதே தொகுதியில் சட்டமன்ற உறுப்பினராக மீண்டும் தேர்ந்தெடுக்கப்பட்டார். இதையடுத்து 2021 மே 7 அன்று தமிழக கைத்தறி மற்றும் துணி நூல் (கைத்தறி மற்றும் துணி நூல், கதர் மற்றும் கிராம தொழில் வாரியம், பூதானம் மற்றும் கிராம தானம்) அமைச்சசராக பதவியேற்றார். இவர் ராணிப்பேட்டை மாவட்ட தி.மு.க. செயலாளராக உள்ளார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டு அமைச்சர்கள்
பகுப்பு:இராணிப்பேட்டை மாவட்ட மக்கள்
இனவெழுத்துகள்

**இனவெழுத்துகள்** என்பது ஒத்த தன்மையைக் கொண்ட எழுத்துக்களைக் குறிக்கும். இவை எழுத்துகளின் வடிவம், எழுத்துக்கள் பிறக்கும் இடம், எழுத்துக்களை ஒலிப்பதற்கான முயற்சி, காலம் ஆகியவற்றின் அடிப்படையில் அமையும்.

## உயிர் எழுத்துகளில் இனவெழுத்துகள்
* உயிர் எழுத்துகளில் குறில் எழுத்துகள் நெடில் எழுத்துகளுக்கு இனமாக அமையும். 

இவை பா புனைகையில் மோனையை அமைக்க உதவுகின்றன.

## மெய் எழுத்துகளில் இனவெழுத்துகள்
* மெய் எழுத்துகளில் வல்லின எழுத்துகளுக்கு மெல்லின எழுத்துகள் இனமாக அமைந்து ககர ஒலிப்பை அதிரொலியாக மாற்றுகின்றன. 

## மேற்கோள்கள்

## வெளி இணைப்புகள்
* http://www.textbooksonline.tn.nic.in/DTE1.htm 

பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
பகுப்பு:எழுத்து
ஐதராக்சிகுயினால்

**ஐதராக்சிகுயினால்** *(Hydroxyquinol)* என்பது C6H3(OH)3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பென்சீன்டிரையால் சேர்மத்தின் மூன்று மாற்றியன்களில் ஒன்றாக ஐதராக்சிகுயினால் விளங்குகிறது. நிறமற்ற திண்மமான இது தண்ணீரில் கரைகிறது. காற்றுடன் வினைபுரிந்து கருப்பு நிறத்தில் உள்ள கரையாத ஒரு திண்மத்தை இது கொடுக்கி்றது 

## தயாரிப்பு

பாராகுயினோனுடன் அசிட்டிக் நீரிலியைச் சேர்த்து தொடர்ந்து உருவாகும் மூவசிட்டேட்டை நீராற்பகுப்பு செய்யும் அசிட்டைலேற்ற முறையினால் ஐதராக்சிகுயினால் தயாரிக்கப்படுகிறது . 
ஐதரோகுயினோன் மீது பொட்டாசியம் ஐதராக்சைடை வினைபுரியச் செய்து பண்டைய காலத்தில் ஐதராக்சிகுயினால் தயாரிக்கப்பட்டது . மேலும், பிரக்டோசை ஐதரசன் நீக்க வினைக்கு உட்படுத்தியும் இதைத் தயாரிக்கலாம் 

:C6H12O6   →   3 H2O + C6H6O3.

## இயற்கைத் தோற்றம்

பிராடிரைசோபியம் யப்போனிகம் போன்ற தாவரங்களில் இருந்து கிடைக்கும் இயற்கை பீனால், கேட்டகின் உயிரியாற் சிதைவடைந்து பொதுவாக ஐதராக்சிகுயினால் இயற்கையில் தோன்றுகிறது. சில உயிரினங்களில் வளர்சிதை மாற்றப்பொருளாகவும் ஐதராக்சி குயினால் தோன்றுகிறது . உதாரணமாக, ஐதராக்சிகுயினால் 1,2-டைஆக்சிசனேசு என்ற நொதி தளப்பொருளான ஐதராக்சிகுயினாலுடன் ஆக்சிசனைப் பயன்படுத்தி 3-ஐதராக்சி- ஒருபக்க, ஒருபக்க – மியுகோனேட்டை உருவாக்குகிறது. 

## மேற்கோள்கள்

பகுப்பு:அரோமாட்டிக் சேர்மங்கள்
நுண்ணிலை கற்பித்தலில் வளர்க்கப்படும் திறன்களின் பட்டியல்

இக்கட்டுரை **நுண்ணிலை கற்பித்தலில் வளர்க்கப்படும் திறன்களின் பட்டியலைத்** தருகிறது.

## ஆலன்-ராயன் ஆகிய வல்லுநர்கள் கூறும் திறன்கள்
# பல்வகை தூண்டல்கள் (Stimulus Variation) 
# தூண்டல் தொடங்குதல் (Set Induction)
# மெளனமும் மொழி சார்பற்றக் குறிகளும் (Silence and Non-Verbal cues)
# பாடம் முடித்தல் (Closure) 
# மாணவர் பங்கேற்பை வலுவூட்டல் (Reinforcement of students Participation)
# சரளமாக வினாக்களைக் கேட்டல் (Fluency in asking questions)
# தூண்டும் வினாக்கள் (Probing questions)
# கடின வினாக்கள் (Higher order questions)
# மாணவர்கள் பாடங்களைக் கவனிக்கும் செயலைக் கண்டறிதல் (Recognizing attending behavior)
# விாி சிந்தனையை தூண்டும் வினாக்கள் (Divergent thinking)
# விளக்கங்களையும் எடுத்துக்காட்டுகளையும் பயன்படுத்துதல் (Illustration and use of examples)
# விாிவுரை முறை (Lecturing)
# திரும்பக் கூறவேண்டியவற்றைத் திட்டமிடல் (Planned repetition)
# தகவல் பரிமாற்றத்தைத் நிறைவு செய்தல் (Completeness of Communication)

## வல்லுநர் பாசி கூறும் திறன்கள்

*திட்டமிடல் திறன் (Planning Skills) 
**கற்பிக்கும் நோக்கங்களை திட்டமிடும் திறன் (Skill of writing Instructional Objectives)
*கற்பிக்கும் திறன் (Teaching Skills)
*முடித்தல், மதிப்பிடல், நிர்வகிக்கும் திறன் (Closure,evaluation,Managerial Skills)
**பாடத்தை அறிமுகப்படுத்தும் திறன் (Skill of Introducing a Lesson)
**சரளமாக கேள்வி கேட்கும் திறன் (Skill of Fluency in Questioning)
**துாண்டும் வினாக்கள் கேட்கும் திறன் (Skill of Probing questions)
**விளக்கிக் கூறும் திறன் (Explaining Skills)
**எடுத்துக்காட்டுகளுடன் விளக்கிக் கூறும் திறன் (Skill of Illustration and use of examples)
**மெளனமும் மொழிச்சார்பற்ற குறிகளைப் பயன்படுத்தும் திறன் (Skill of Silence and Non-Verbal cues)
**பல்வகை தூண்டல்கள் பயன்படுத்தும் திறன் (Skill of Stimulus Variation) 
**வலுவூட்டிகளைப் பயன்படுத்தும் திறன் (Skill of Reinforcement) 
**கரும்பலகையைப் பயன்படுத்தும் திறன் (Skill of using Black board)
**மாணவரின் பங்கேற்பை அதிகரிக்கும் திறன் (Skill of pupil participation)
*முடித்தல், மதிப்பிடல், நிர்வகிக்கும் திறன் (Closure,evaluation,Managerial Skills) 
**பாடங்களை முடித்தல் திறன் (Skill of achieving Closure)
**மாணவர்கள் பாடங்களைக் கவனிக்கும் செயலைக் கண்டறியும் திறன் (Skill of Recognizing attending behavior)

## நுண்ணிலைக் கற்பித்தலில் வளர்க்கப்படும் திறன்கள்
### பல்வகை தூண்டல்கள் திறன் ( Skill of Stimulus Variation)
# கேள்வி கேட்கும் திறன் (Skill of Questioning)  
# விளக்கிக் கூறும் திறன் (Explaining Skills)  
# செய்துகாட்டி விளக்கிக் கூறும் திறன் (Skill of Demonstration)  
# தகவல் பரிமாற்றத் திறன் (Skill of Communication)  
# வலுவூட்டிகளை பயன்படுத்தும் திறன் (Skill of Reinforcement)   
# எடுத்துக்காட்டுகளுடன் விளக்கி கூறும் திறன் (Skill of Illustration and use of examples)  
# பாடம் தொடங்குதல் திறன் (Skill of Set Induction)  
# பாடங்களை முடித்தல் திறன் (Skill of achieving Closure)

## மேற்கோள்கள்

பகுப்பு:கல்வியியல்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
ஆல்க்கைல்பீனால்

**ஆல்க்கைல்பீனால்கள்** *(Alkylphenols)* என்பவை பீனால்களை ஆல்க்கைலேற்றம் செய்வதால் உருவாகும் கரிமச் சேர்மங்களைக் கொண்ட ஒரு குழுவாகும். பொதுவாக புரோப்பைல்பீனால், பியூட்டைல்பீனால், அமைல்பீனால், எப்டைல்பீனால், ஆக்டைல்பீனால், நோனைல்பீனால், டோடெசைல்பீனால் மற்றும் இவற்றுடன் தொடர்புடைய நீண்ட சங்கிலி ஆல்க்கைல்பீனால்களைக் குறிப்பிட ஆல்க்கைல்பீனால் என்ற சொல் பயன்படுத்தப்படுகிறது. மெத்தில்பீனால்களும் எத்தில்பீனால்களும் ஆல்க்கைல்பீனால்களேயாகும். ஆனால் அவற்றை முறையே கிரெசால்கள், சைலினால்கள் என்ற தனிப்பெயர்களால் அழைக்கிறார்கள். 

## தயாரிப்பு
பீனாலுடன் ஆல்க்கீன்களைச் சேர்த்து ஆல்க்கைலேற்றம் செய்தால் நீண்ட சங்கிலி ஆல்க்கைல்பீனால்கள் உருவாகின்றன. 

C6H5OH + RR'C=CHR" → RR'CH−CHR"−C6H4OH

## நோனைல்பீனால் குறித்த விவாதங்கள்

ஆல்க்கைல்பீனால்கள் செனோயீசுட்ரோகென்களாக கருதப்படுகின்றன . வெளிப்புற பெண்மை இயக்குநீரே செனோயீசுட்ரோகென் எனப்படுகிறது.  ] ஐரோப்பிய ஒன்றியமானது, குறிப்பாக நோனைல்பீனால் பயன்படுத்தப்படும் பொருட்களின் மீதான விற்பனை மற்றும் பயன்பாட்டுக் கட்டுப்பாடுகளை நடைமுறைப்படுத்தியுள்ளது.    அவற்றின் நச்சுத்தன்மை, நிலைத்தன்மை, உயிர்வழிப்பெருக்கம் போன்ற காரணிகள் போன்றவை இதற்கான காரணங்களாகும். ஆனால் அமெரிக்காவில் ஆல்க்கைல்பீனால்களின் அறிவியலைப் புரிந்துகொள்ள முயலும் நடவடிக்கையே மேற்கொள்ளப்படுகிறது .
 
## நீண்ட சங்கிலி ஆல்க்கைல்பீனால்களின் பயன்கள்

நீண்ட சங்கிலி ஆல்கைல்பீனால்கள் துப்புரவாக்கிகள் தயாரிப்பதற்கான முன்னோடிச் சேர்மங்களாக பயன்படுத்தப்படுகின்றன.  எரிபொருள்கள் மற்றும் உயவுப்பொருட்களின் சேர்க்கைப்பொருளாகவும், பலபடிகள் மற்றும் பீனாலிக் பிசின்களின் பகுதிக்கூறுகளாகவும் இவை உள்ளன. வாசனை திரவியங்கள், வெப்பம் இளகுமீள்மங்கள்  ஆக்ஸிஜனேற்ற எதிர்ப்பிகள், எண்ணெய்வயல் இரசாயனங்கள் மற்றும் தீ தடுப்புப்பொருட்கள் ஆகியனவற்றைத் தயாரிக்கப் பயன்படுகின்றன. ஆல்க்கைல்பீனாலிக் பிசின்களை உருவாக்குவதன் மூலம் டயர்கள், ஒட்டுப்பசைகள், பூச்சுகள், கார்பனற்ற காகிதங்கள் மற்றும் உயர் செயல்திறன் ரப்பர் தயாரிப்புகள் போன்றவற்றிலும் இவை பயன்படுகின்றன. 40 வருடங்களுக்கும் மேலாக தொழிற்துறையில் ஆல்க்கைல்பீனால்கள்  பயன்படுத்தப்பட்டு வருகின்றன.

இந்த அயலுயிரி சேர்மங்கள் பலவீனமான அளவில் நாளமில்லா சுரப்பிகளைப் பாதிப்பதாக கருதப்படுகின்றன.  

## மேற்கோள்கள்

பகுப்பு:மாசுபடுத்திகள்
பகுப்பு:ஆல்கைல்பீனால்கள்
குரோம்பேட்டை மேம்பாலம்

thumb|குரோம்பேட்டை மேம்பாலம்.

**குரோம்பேட்டை மேம்பாலம்** (Chromepet Flyover) சென்னையிலிருக்கும், ஜி. எஸ். டி சாலையினை சென்னை தொழில்நுட்ப நிறுவனத்துடன் இணைக்கும் ஓர் உயர்த்தப்பட்ட இடைமாற்றுச்சந்தி மேம்பாலம் ஆகும்.

## மேற்கோள்கள்

பகுப்பு:சென்னையின் பாலங்களும் மேம்பாலங்களும்
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
உதயநத்தம் அய்யனார் கோயில்

**உதயநத்தம் ஐயனார் கோயில்** தமிழ்நாட்டில் அரியலூர் மாவட்டம், உதயநத்தம் என்னும் ஊரில் அமைந்துள்ள ஒரு கிராமக் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது.

## மேற்கோள்கள்

கிராமக் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
பகுப்பு:ஐயனார் கோயில்கள்
ராபின் சர்மா

**இராபின் சர்மா** (Robin Sharma) கனடிய எழுத்தாளர் மற்றும் தலைமைத்திறன் மேம்பாட்டுப் பேச்சாளர் ஆவார். அவரது  தனது *செல்வ வளத்தை விற்ற துறவி* தொடரின் மூலம் மிகவும் பெயர்பெற்றவர்.

## வாழ்க்கை
ஒரு வழக்கரைஞரான இவர், தனது வாழ்நாட்களின் அதிருப்தியுற்றதன் காரணமாக 25 வயதில் தனது வழக்குரைஞர் வாழ்க்கையில் இருந்து விலகி, சுய-வெளியிடப்பட்ட பெரு வாழ்வில், மேற்கு மற்றும் கிழக்கு ஆன்மீக நுட்பங்களை உள்ளடக்கிய மன அழுத்த நிர்வகிப்பிற்கு வழிகாட்டினார். இவர் ஆரம்பத்தில் தனது ""பொக்கிஷத்தை இழந்த துறவி"" என்ற சுய-பதிப்பையும் வெளியிட்டார், பின்னர் அது ஹார்ப்பர் கோலினின்  பரந்த விநியோகத்திற்காக எடுத்தது மற்றும் கனடிய மற்றும் சர்வதேச சிறந்த விற்பனையாளர் ஆனது. 20 வருடங்களுக்கும் மேலாக அவரது அனுபவத்தில், ஷிமா நைக், மைக்ரோசாப்ட், பிவிசி மற்றும் ஹெச்பி போன்ற அமைப்புகளுக்காக பேசினார். அவருடைய விளக்கக்காட்சிகள் அவரது புத்தகமான ""தலைப்பில்லாத தலைவர்"" அடிப்படையாகக் கொண்டிருக்கின்றன. இதில் எந்தவொரு பாத்திரத்திலும் யாரும் ஒரு தலைவராக இருக்கக்கூடாது என்ற செய்தியை வழங்க முயற்சிக்கிறார். ஷர்மாவின் பேச்சு பேச்சுவார்த்தைகள் ஹாரி வாக்கர் ஏஜென்சி மூலம் ஒழுங்குபடுத்தப்பட்டுள்ளன.

இவர் 11 புத்தகங்களை வெளியிட்டார், மேலும் இவர் தலைமைதாங்கல் பயிற்சி நிறுவனமான சர்மா பன்னாட்டுத் தலைமைதாங்கல் நிறுவனத்தை நிறுவினார்.  2007 ஆம் ஆண்டில், தொழிலதிபர்களின் ஒரு தன் ஓர்வான ஆய்வு, சர்மாவை உலகின் மிக செல்வாக்குமிக்க தலைமை குருக்கள் என்றே பெயரிட்டது.

## தேர்ந்தெடுத்த வெளியீடுகள்
* *பெருவாழ்வு!: 30 நாட்களில் செம்மையான் வாழ்க்கை* (1994, )
* *தன் செல்வ வளத்தினை விற்ற துறவி* (1997, )
* *தன் செல்வ வளத்தினை விற்ற துறவி வாழ்க்கை விளக்கும் தலைமைதாங்கல் மதிநுட்பம்* (1998, )
* * நீ செத்தால் யார் அழுவார்: *தன் செல்வ வளத்தினை விற்ற துறவியின் பட்டறிவுதரும்  வாழ்க்கைப் பாடங்கள் the Monk Who Sold His Ferrari* (1999, )
* *தன் செல்வ வளத்தினை விற்ற துறவியின் பட்டறிவுதரும் குடும்ப மதிநுட்பம்* (2001, )
* *சித்தரும் பித்தனும் முதன்மைச் செயல் அலுவலரும்* (2002, )
* *பெருந்தகைமை வழிகாட்டி: 101 Lessons for Making What's Good at Work and in Life Even Better* (2006, )
* *பெருந்தகைமை வழிகாட்டி 2: 101 More Insights to Get You to World Class* (2008, )
* *முகவரியற்ற தலைவர்* (2010, )
* ***தன் செல்வ வளத்தினை விற்ற துறவியின் கமுக்கமான கடிதங்கள்* (2011, )
* *வியப்பூட்டும் வெற்றிக்கான சிறுகருநூல்* (2016, )
* * விடியல் ஐந்து மணிக் கழகம்* (2018, )
* * அன்றாட நாயகனின் கொள்கையறிக்கை'' (2021, )

## மேற்கோள்கள்

## External links
*Official website

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:கனடிய எழுத்தாளர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
திருவேங்கடம் சொக்கலிங்கசுவாமி கோயில்

**திருவேங்கடம் சொக்கலிங்கசுவாமி கோயில்** தமிழ்நாட்டில் திருநெல்வேலி மாவட்டம், திருவேங்கடம் என்னும் ஊரில் அமைந்துள்ள சிவன் கோயிலாகும்.

## வரலாறு
இக்கோயில் பதினெட்டாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் சொக்கலிங்க சுவாமி சன்னதியும், தட்சிணாமூர்த்தி உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை திட்டத்தின் கீழ் இரண்டு காலப் பூசைகள் நடக்கின்றன. இரு முறை மாதம் பிரதோஷம் முக்கிய திருவிழாவாக நடைபெறுகிறது.

## மேற்கோள்கள்

பகுப்பு:திருநெல்வேலி மாவட்டத்திலுள்ள சிவன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
திருநெல்வேலி நாராயணசுவாமி கோயில்

**திருநெல்வேலி நாராயணசுவாமி கோயில்** என்பது தமிழ்நாட்டில் திருநெல்வேலி மாவட்டம், திருநெல்வேலி என்னும் ஊரில் அமைந்துள்ள ஒரு பெருமாள் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் நாராயண சாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடி காட்சி முக்கிய திருவிழாவாக நடைபெறுகிறது.

## மேற்கோள்கள்

பகுப்பு:திருநெல்வேலி மாவட்டத்திலுள்ள பெருமாள் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாப்பாக்குடி வடக்குவாச் செல்வி அம்மன் கோயில்

**பாப்பாக்குடி வடக்குவாச் செல்வி அம்மன் கோயில்** தமிழ்நாட்டில் திருநெல்வேலி மாவட்டம், பாப்பாக்குடி என்னும் ஊரில் அமைந்துள்ள ஓர் அம்மன் கோயிலாகும்.

## வரலாறு
இக்கோயில் பதினெட்டாம் நூற்றாண்டைச் சேர்ந்தது.

தமிழகத்திற்கு வடக்கே விந்திய மலை அடியில் அமர்ந்து உள்ளே புகும் எதிரிகளை விழுங்கும் தெய்வம் என்று போராசிரியர் ஆறுமுக தமிழன் கூறுகிறார். https://www.youtube.com/watch?app=desktop&v=qcJ4CdKgodU&list=PLZywTSFcmggv4xFCyLMamOtkp-HoWNSpX&index=1&t=2s

## கோயில் அமைப்பு
இக்கோயிலில் வடக்கு வாச் செல்வி அம்மன் சன்னதியும், விநாயகர், பைரவர், கருப்பசாமி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடி செவ்வாய் கொடை விழா முக்கிய திருவிழாவாக நடைபெறுகிறது.

## மேற்கோள்கள்

பகுப்பு:திருநெல்வேலி மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஒழுகினசேரி வள்ளியாமடத்து இசக்கியம்மன் கோயில்

**ஒழுகினசேரி வள்ளியாமடத்து இசக்கியம்மன் கோயில்** தமிழ்நாட்டில் கன்னியாகுமரி மாவட்டம், ஒழுகினசேரி என்னும் ஊரில் அமைந்துள்ள அம்மன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. ஆடி மாதம் ஆடி பூரம் முக்கிய திருவிழாவாக நடைபெறுகிறது.

## மேற்கோள்கள்

பகுப்பு:கன்னியாகுமரி மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
கல்லிடைக்குறிச்சி குலசேகரமுடையார் கோயில்

**கல்லிடைக்குறிச்சி குலசேகரமுடையார் கோயில்** தமிழ்நாட்டில் திருநெல்வேலி மாவட்டம், அம்பாசமுத்திரம் வட்டம், கல்லிடைக்குறிச்சி என்னும் ஊரில் தாமிரபரணி ஆற்றின் கரையில் அமைந்துள்ள சிவன் கோயிலாகும்.

## வரலாறு
பிற்கால பாண்டிய மன்னர் சடையவர்மன் அதிவீரராம பாண்டியன் 16-ஆம் நூற்றாண்டில் கல்லிடைக்குறிச்சியில் அறம் வளர்த்த நாயகி உடனுறை குலசேகரமுடையார் கோயிலைக் கட்டினார்.

## கோயில் அமைப்பு
இக்கோயிலில் குலசேகரமுடையார், அறம்வளர்த்தநாயகி சன்னதிகள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி இரண்டு காலப் பூசைகள் நடக்கின்றன. ஆடி மாதம் ஆடிப்பூரம் முக்கிய திருவிழாவாக நடைபெறுகிறது.

## நடராஜர் சிலை
1982-இல் களவாடப்பட்ட இக்கோயிலின் பஞ்சலோக நடராஜர் சிலை, ஆஸ்திரேலியா நாட்டின் தெற்கு ஆஸ்திரேலியாவின் அருங்காட்சியகத்தில் இருந்ததை, காவல்துறை சிலை தடுப்பு சிறப்பு அதிகாரி பொன் மாணிக்கவேல்  கண்டுபிடித்து  தமிழ்நாட்டிற்கு கொண்டு வந்துள்ளார்..

## மேற்கோள்கள்

பகுப்பு:திருநெல்வேலி மாவட்டத்திலுள்ள சிவன் கோயில்கள்
கல்லிடைக்குறிச்சி மாடன் தம்பிரான் சுவாமி கோயில்

**கல்லிடைக்குறிச்சி மாடன் தம்பிரான் சுவாமி கோயில்** தமிழ்நாட்டில் திருநெல்வேலி மாவட்டம், கல்லிடைக்குறிச்சி என்னும் ஊரில் அமைந்துள்ள ஒரு கிராமக் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் மாடன் தம்புரான் சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

## பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் கொடை முக்கிய திருவிழாவாக நடைபெறுகிறது.

## மேற்கோள்கள்

கிராமக் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
சேர்ந்தமரம் மாடசாமி கோயில்

**சேர்ந்தமரம் மாடசாமி கோயில்** தமிழ்நாட்டில் தென்காசி மாவட்டம், சேர்ந்தமரம் என்னும் ஊரில் அமைந்துள்ள ஒரு கிராமக் கோயிலாகும். இக்கோவில் சேர்ந்தமரம் தேவர் சமுதாயத்திற்கு பாத்தியப்பட்ட கோவிலாகும்.ஒவ்வொரு ஆண்டும் ஆடி மாதம் மூன்றாம் வெள்ளிக்கிழமை விழா எடுத்து சிறப்பாக கொண்டாடப்படுகின்றது. இங்கு நினைத்த வரம் தரும் மூலவராக சுவாமி தளவாய் மாடசாமி மற்றும் மாடத்தி அம்மன் தெய்வங்கள் விளங்குகின்றன

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயில் சேர்ந்தமரம் தேவர் (இந்து மறவர்) சமுதாய மக்களால் பல நெடுங்காலமாக நிர்வகிக்கப்பட்டு விழா எடுக்கப்பட்டு கொண்டாடப்பட்டு வருகின்றது .

## பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் கொடை விழா முக்கிய திருவிழாவாக நடைபெறுகிறது.

## மேற்கோள்கள்

கிராமக் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
சாத்தமங்கலம் ஆண்டாள் கோயில்

**சாத்தமங்கலம் ஆண்டாள் கோயில்** தமிழ்நாட்டில் அரியலூர் மாவட்டம், சாத்தமங்கலம் என்னும் ஊரில் அமைந்துள்ள பெருமாள் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் பெருமாள், ஆண்டாள் சன்னதிகளும், ஒன்று உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது.

## மேற்கோள்கள்

பகுப்பு:அரியலூர் மாவட்டத்திலுள்ள பெருமாள் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
காட்டயோடி ஆறு

**காட்டயோடி ஆறு**, ஒடிசாவின் கட்டக் மாவட்டத்தில் பாயும் மகாநதியின் கிளை ஆறாகும். இது நராஜ் என்னும் இடத்தில் இரண்டாகப் பிரிகிறது. இதன் தென்கிளையான குவாக்காய் ஆறு புரி மாவட்டத்தில் பாய்கிறது. 
காட்டயோடி ஆறு கோபிந்துபூர் என்ற ஊரில் இரண்டாகப் பிரிகிறது. வலது கிளை தேவியாறு என்றும், இடது கிளை பிலுவாக்காய் ஆறு என்றூம் அழைக்கப்படுகின்றன.

## சான்றுகள்

பகுப்பு:இந்திய ஆறுகள்
பகுப்பு:ஒடிசா
பாளையங்கோட்டை உதிர மாடன் மள்ளம் சுடலை மாடசுவாமி கோயில்

**பாளையங்கோட்டை உதிர மாடன் மள்ளம் சுடலை மாடசுவாமி கோயில்** தமிழ்நாட்டில் திருநெல்வேலி மாவட்டம், பாளையங்கோட்டை என்னும் ஊரில் அமைந்துள்ள ஒரு கிராமக் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் உதிரமாடன்(ம) சுடலைமாடசுவாமி சன்னதி உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் கொடைவிழா முக்கிய திருவிழாவாக நடைபெறுகிறது. தை மாதம் கடைசி செவ்வாய் திருவிழாவாக நடைபெறுகிறது.

## மேற்கோள்கள்

கிராமக் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
வீரகேரளம்புதூர் உச்சினி மாகாளியம்மன் கோயில்

**வீரகேரளம்புதூர் உச்சினி மாகாளியம்மன் கோயில்** தமிழ்நாட்டில் திருநெல்வேலி மாவட்டம், வீரகேரளம்புதூர் என்னும் ஊரில் அமைந்துள்ள அம்மன் கோயிலாகும்.

## வரலாறு
இக்கோயில் பதினேழாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் உச்சினி மாகாளி அம்மன் சன்னதியும், உச்சினி மாகாளி அம்மன், விநாயகர், கருப்பசாமி, மாடசாமி, பைரவரர், பலிபீடம், கங்கா தேவி, முப்பிடாதியம்மன் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் கொடைவிழா முக்கிய திருவிழாவாக நடைபெறுகிறது. புரட்டாசி மாதம் தசரா திருவிழாவாக நடைபெறுகிறது.

## மேற்கோள்கள்

பகுப்பு:திருநெல்வேலி மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
பென்சீன்செலீனால்

**பென்சீன்செலீனால்** *(Benzeneselenol)* என்பது   C6H5SeH என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கரிம செலீனியம் சேர்மமான இது பெரும்பாலும் Phshe என்ற சுருக்கப் பெயரால் அழைக்கப்படுகிறது. எளிய அரோமாட்டிக் ஆல்ககாலான பீனாலின் செலீனியம் ஒப்புமையிலும், தொடர்புடைய தயோல் சேர்மம் தையோபீனால் ஒப்புமையிலும் இச்சேர்மம் வகைப்படுத்தப்படுகிறது. நிறமற்றும் விரும்பத்தகாத மணமும் கொண்ட இச்சேர்மம் கரிமத் தொகுப்பு வினையில் ஒரு பயனுள்ள வினைப்பொருளாக பயன்படுகிறது . 

## தயாரிப்பு

பீனைல்மக்னீசியம் புரோமைடுடன் செலீனியம் உலோகத்தைச் சேர்ப்பதனால் பென்சீன்செலீனால் உருவாகிறது :

:PhMgBr  +  Se   →   PhSeMgBr
:PhSeMgBr  +  HCl   →   PhSeH  +  MgBrCl. 

## வினைகள்

தயோபீனாலைக் காட்டிலும் பென்சீன்செலீனால் எளிதில் காற்றினால் ஆக்சிசனேற்றம் அடைகிறது. வினை விளைபொருளாக டைபீனைல் டைசெலீனைடு உருவாகிறது.

: 4 PhSeH  +  O2  &rarr;  2 PhSeSePh  +  2 H2O

பென்சீன்செலீனால் மாதிரிகள் பலவற்றில் டைசெலீனைடு கலந்திருப்பதை மாதிரியின் மஞ்சள் நிறத்தைக் கொண்டு அறியமுடியும். இந்த டைசெலீனைடை ஒடுக்குதல் மற்றும் அமிலமாக்கல் மூலம் மீண்டும் பென்சீன்செலீனாலாக மாற்றிக்கொள்ள முடியும். 

தயோபீனால் சேர்மத்தைக்காட்டிலும் பென்சீன்செலீனால்  எழுமடங்கு அதிகமான அமிலத்தன்மையை பெற்றுள்ளது. இவ்விரண்டு சேர்மங்களுமே சிறிதளவு காரம் சேர்க்கப்பட்டால் தண்ணிரில் கரைகின்றன. 
கரிமத்தொகுப்பு வினைகளில் பென்சீன்செலீனால், திறன்வாய்ந்த அதனுடைய இணைகாரமாக PhSe− மாற்றப்படுகிறது. 

## வரலாறு

அலுமினியம் முக்குளோரைடு  (AlCl3) முன்னிலையில் பென்சீனுடன் செலீனியம்நாற்குளோரைடைச் (SeCl4) சேர்த்து வினைபுரியச் செய்து முதன் முதலில் 1888 ஆம் ஆண்டு பென்சீன்செலீனால் தயாரிக்கப்பட்டது.

## முன்பாதுகாப்பு

பிற கரிமசெலீனியம் சேர்மங்களைப் போல பென்சீன்செலீனாலும் விரும்பத்தகாத மணமும் நச்சுத்தன்மையும் கொண்டுள்ளது. 

## மேற்கோள்கள்

பகுப்பு:கரிமசெலீனியம் சேர்மங்கள்
மார்த்தாண்டம் அஞ்சல் குறும்பேற்றி பகவதியம்மன் கோயில்

**மார்த்தாண்டம் அஞ்சல் குறும்பேற்றி பகவதியம்மன் கோயில்** தமிழ்நாட்டில் கன்னியாகுமரி மாவட்டம், மார்த்தாண்டம் அஞ்சல் என்னும் ஊரில் அமைந்துள்ள அம்மன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் குறும்பேற்றி பகவதி அம்மன் சன்னதியும், விநாயகர், நாகர், சிவன், தேவி, தஷன் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் இரண்டு காலப் பூசைகள் நடக்கின்றன. ஆடி மாதம் முக்கிய திருவிழா நடைபெறுகிறது.

## மேற்கோள்கள்

பகுப்பு:கன்னியாகுமரி மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆயுதகளம் அய்யனார் கோயில்

**ஆயுதகளம்ஆயுதகளம் (Ayuthakalam North) [[ஐயனார்]] [[கோயில்]]** தமிழ்நாட்டில் அரியலூர் மாவட்டம், ஆயுதகளம் என்னும் ஊரில் அமைந்துள்ள ஒரு கிராமக் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறை யின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.

## மேற்கோள்கள்

கிராமக் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
பகுப்பு:ஐயனார் கோயில்கள்
கப்பலுக்கொரு காவியம்

**கப்பலுக்கொரு காவியம்** என்பது	வாய்மைநாதன் என்பவர் இயற்றி 2008 இல் வெளியிடப்பட்ட ஒரு  வரலாற்றுக் காவியம். இது வ. உ. சியைப் பற்றிப் பேசும் கவிதை நூலாகும்.  இளமை, இல்லறம், போர்க்களம், சிறைக்களம், எதிர்நீச்சல் என்று ஐந்து பாகமாகப் பிரித்து வ. உ. சியின் வாழ்க்கை வரலாறு முழுவதையும் ஆசிரியப்பாவில் அமைத்துள்ளார் ஆசிரியர். 2008 ஆம் ஆண்டிற்கான "தமிழ் வளர்ச்சித்துறை பரிசு"க்குத் தேர்ந்தெடுக்கப்பட்டது. இப்பரிசு சனவரி 15, 2010 இல் இந்நூலுக்கு வழங்கப்பட்டது.

## மேற்கோள்கள்

## வெளியிணைப்புகள்
* கப்பலுக்கொரு காவியத்தில் காப்பிய கட்டமைப்பு, திண்ணை-இணைய இதழ், ஏப்ரல் 10, 2011

பகுப்பு:2008 தமிழ் நூல்கள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:காவியங்கள்
கொல்லால் ஸ்ரீகிருஷ்ணசாமி கோயில்

**கொல்லால் ஸ்ரீகிருஷ்ணசாமி கோயில்** தமிழ்நாட்டில் கன்னியாகுமரி மாவட்டம், கொல்லால் என்னும் ஊரில் அமைந்துள்ள ஒரு கிராமக் கோயிலாகும்.

## வரலாறு
இக்கோயில் மூன்றாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆவணி மாதம் அவிட்டம் முக்கிய திருவிழாவாக நடைபெறுகிறது. மார்கழி மாதம் விசேஷம் திருவிழாவாக நடைபெறுகிறது.

## மேற்கோள்கள்

கிராமக் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
சொக்கமாடனூர் நாராயணசாமி கோயில்

**சொக்கமாடனூர் நாராயணசாமி கோயில்** தமிழ்நாட்டில் தூத்துக்குடி மாவட்டம், சொக்கமாடனூர் என்னும் ஊரில் அமைந்துள்ள பெருமாள் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது. ஆவணி மாதம் ஏடுவாசிப்பு முக்கிய திருவிழாவாக நடைபெறுகிறது.

## மேற்கோள்கள்

பகுப்பு:தூத்துக்குடி மாவட்டத்திலுள்ள பெருமாள் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
வீரவநல்லூர் நவநீதகிருஷ்ணசாமி கோயில்

**வீரவநல்லூர் நவநீதகிருஷ்ணசாமி கோயில்** தமிழ்நாட்டில் திருநெல்வேலி மாவட்டம், வீரவநல்லூர் என்னும் ஊரில் அமைந்துள்ள பெருமாள் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் நவநீத கிருஷ்ணன், நாச்சியார் சன்னதிகளும், கருடாழ்வார், நம்மாழ்வார், மகாதேசிகர், உடையவர், தேசிகர், நாகம் 2 உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் இரண்டு காலப் பூசைகள் நடக்கின்றன. ஆவணி மாதம் கிருஷ்ண ஜெயந்தி முக்கிய திருவிழாவாக நடைபெறுகிறது. புரட்டாசி மாதம் கருடசேவை திருவிழாவாக நடைபெறுகிறது.

## மேற்கோள்கள்

பகுப்பு:திருநெல்வேலி மாவட்டத்திலுள்ள பெருமாள் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
குண்டவெளி மன்மதசுவாமி கோயில்

**குண்டவெளி மன்மதசுவாமி கோயில்** தமிழ்நாட்டில் அரியலூர் மாவட்டம், குண்டவெளி என்னும் ஊரில் அமைந்துள்ள சிவன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் மன்மதன் சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.

## மேற்கோள்கள்

பகுப்பு:அரியலூர் மாவட்டத்திலுள்ள சிவன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
கஞ்சிரான் குளம் பறவைகள் சரணாலயம்

**கஞ்சிரான் குளம் பறவைகள் சரணாலயம்** *(Kanjirankulam Bird Sanctuary )* இராமநாதபுரம் மாவட்டம் ,முதுகுளத்தூர் அருகே உள்ள  அபிராமம் செல்லும் வழியில் 4 கி.மீ தொலைவில் உள்ளது. இச்சரணாலயம் புதியதாக 1989 இல் உருவாக்கபட்ட பறவைகள் சரணாலயமாகும். 9°20′வடக்கு 78°29′கிழக்கு என்பது  இதன் அமைவிட ஆள்கூறு  ஆகும். மொத்த பரப்பளவாக சுமார் 1.04 சதுர கிலோமீடர் பரப்புடன் அமைந்திருக்கும் ஒரு பாதுகாக்கப்பட்ட பகுதியாகக் கஞ்சிரான் குளம் பறவைகள் சரணாலயம் கருதப்படுகிறது. இதற்கு அருகே சித்ரங்குடி பறவைகள் சரணாலயம் உள்ளது. எனவே அனைத்துலகப் பெயராக சித்ரங்குடிமற்றும் கஞ்சிரான்குளம் பறவை சரணாலயம்  என்றும் , முக்கிய பறவை பகுதி குறியீடு: ஐஎன்261, அடிப்படை: ஏ1, ஏ4i. என்ற குறியீட்டாலும் அடையாளப்படுத்தப்படுகிறது.. இடம்பெயரும் எரான் எனப்படும் சில வகை கொக்குகள் இங்குள்ள கருவேலமரங்களில் காணப்படுவது இச்சரணாலயத்தின் சிறப்பாகும்.

## தாவரங்கள்

சரணாலயத்தில் உள்ள தாவரங்கள் பெரும்பாலும் வெப்பமண்டல வறண்ட இலையுதிர் காடுகள் வகை தாவரங்களாகும். கருவேல மரங்கள் அதிக அளவிலும் முருங்கை, வேப்பம், அத்தி, பூவரசு மரங்கள் போன்றவையும் இங்கு காணப்படுகின்றன.

## பறவைகள்

வலசை செல்லும் பறவைகள் அக்டோபர் முதல் பிப்ரவரி வரை இங்கு தங்கிச்செல்லுகின்றன அவை: சின்னக் கொக்கு, பெரிய கொக்கு, மஞ்சள் மூக்கு நாரை, கருந்தலை அரிவாள் மூக்கன், வெள்ளைத்தலை அரிவாள் மூக்கன் போன்ற பறவைகள் இங்கு காணப்படுகின்றன.

## பார்வையாளர்களுக்கான தகவல்கள்
சாலை வழிப் பயணமாக முதுகுளத்தூரிலிருந்து 8 கி. மீ. தொலைவும், இராமநாதபுரத்திலிருந்து 45 கி. மீ. தொலைவும், மதுரையிலிருந்து 117 கி. மீ தொலைவும் பயணம் செய்து இச்சரணாலயத்தை அடையலாம். அருகில் 15 கிலோமீட்டர் தொலைவில் பரமக்குடி இரயில் நிலையம் உள்ளது  மதுரை பன்னாட்டு வானூர்தி நிலையம் அருகில் உள்ள விமான நிலையம் ஆகும்.

ஏழு கிலோமீட்டர் தொலைவில் பார்வையாளர்கள் தங்க முதுகுளத்தூரிலுள்ள பொதுப்பணித்துறை ஓய்வு விடுதியும்,  30 கிலோமீட்டர் தொலைவில்  சாயல்குடி மற்றும் பரமக்குடியில் வன ஓய்வு விடுதிகளும் உள்ளன.

வனவிலங்கு காப்பாளர், மன்னார் வளைகுடா உயிர்க்கோளக் காப்பகம், மண்டபம், இராமநாதபுரம் மாவட்டம், தமிழ்நாடு என்பது இச்சரணாலயத்தின் தொடர்பு முகவரியாகும். தொலை பேசி எண் 04567-230079 வழியாகவும் இச்சரணாலயப் பொறுப்பாளர்களைத் தொடர்பு கொள்ள இயலும்
## இதனையும் காண்க
* ராம்சர் சாசனம்
* தமிழ்நாட்டின் ராம்சர் ஈர நிலங்களின் பட்டியல்
* இந்தியாவில் ராம்சார் தளங்களின் பட்டியல்

## மேற்கோள்கள்

பகுப்பு:பறவைகள் காப்பகங்கள்
பகுப்பு:இராமநாதபுரம் மாவட்டத்திலுள்ள சரணாலயங்கள்
பகுப்பு:இந்தியாவில் உள்ள பறவைகள் காப்பகங்கள்
பகுப்பு:இந்திய ராம்சார் இடங்கள்
பகுப்பு:தமிழ்நாட்டின் பறவை புகலிடங்கள்
செய்யாலூர் அரியநாச்சியம்மன் கோயில்

**செய்யாலூர் அரியநாச்சியம்மன் கோயில்** தமிழ்நாட்டில் இராமநாதபுரம் மாவட்டம், செய்யாலூர் என்னும் ஊரில் அமைந்துள்ள அம்மன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது.

## மேற்கோள்கள்

பகுப்பு:இராமநாதபுரம் மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்